ได้รับวัคซีนพิษสุนัขบ้าครบ 5 เข็มวันที่ 8 ธันวาคมที่ผ่านมา แล้วขามีแผลจากการเกาขนาดไม่ใหญ่มาก เดินผ่านแอ่งน้ำที่อาจสกปรก จะมีโอกาสติดเชื้อพิษสุนัขบ้าไหมครับในกรณีที่ในแอ่งน้ำมีเชื้ออยู่ จะต้องรับวัคซีนเพิ่มไหมครับ
สวัสดีค่ะ Kan Theera,การเดินผ่านแอ่งน้ำ โดยที่ขามีแผลจากการเกา โอกาสที่จะติดเชื้อพิษสุนัขบ้าถือว่าไม่มีค่ะ เพราะเมื่อเชื้อไวรัสพิษสุนัขบ้าออกจากร่างกายสุนัข ก็จะตายในเวลาไม่นาน และหากอยู่ในน้ำ ก็ย่อมถูกเจือจาง จนเชื้ออ่อนแอลง ไม่สามารถติดต่อไปยังสัตว์อื่นๆ รวมถึงคนได้ค่ะ ดังนั้น ก็ไม่จำเป็นต้องไปฉีดวัคซีนพิษสุนัขบ้าแต่อย่างใดอย่างไรก็ตาม การเดินผ่านแอ่งน้ำที่สกปรก อาจทำให้แผลและผิวหนังติดเชื้อแบคทีเรียหรือเชื้อราได้ ดังนั้น ก็ควรฟอกทำความสะอาดผิวหนังที่สัมผัสโดนน้ำสกปรกให้สะอาดด้วยค่ะ